CELEX: 32020R1288
Language: da
Date: 2020-09-09 00:00:00
Title: Kommissionens gennemførelsesforordning (EU) 2020/1288 af 9. september 2020 om tarifering af varer i den kombinerede nomenklatur

16.9.2020   
               
               
                  DA
               
               
                  Den Europæiske Unions Tidende
               
               
                  L 302/8
               
            
         KOMMISSIONENS GENNEMFØRELSESFORORDNING (EU) 2020/1288
         af 9. september 2020
         om tarifering af varer i den kombinerede nomenklatur
         EUROPA-KOMMISSIONEN HAR —
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Toldkodeksudvalget har ikke afgivet udtalelse inden for den af formanden fastsatte frist —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. september 2020.
            
               
                  På Kommissionens vegne
               
               
                  For formanden
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        1.
                     
                     
                        2.
                     
                     
                        3.
                     
                  
                        Et produkt bestående af en farveløs væske i en lille cylindrisk beholder, der indeholder 2 ml, med en fin børste på det aftagelige låg. Børsten anvendes til påsmøring af væsken.
                        Produktet er et serum til øjenvipper og er beregnet til at fugte og nære dem. Det er med til at beskytte dem mod at blive skøre og knække og forlænge øjenvippernes vækstfase og dermed deres levetid.
                        Produktet indeholder følgende hovedingredienser:
                        
                                    —
                                 
                                 
                                    biotin
                                 
                              
                                    —
                                 
                                 
                                    dechlordihydroxydifluor-ethylcloprostenolamid
                                 
                              
                                    —
                                 
                                 
                                    biotinoyltripeptid-1
                                 
                              
                                    —
                                 
                                 
                                    calendulaextract
                                 
                              
                                    —
                                 
                                 
                                    ginsengekstrakt.
                                 
                              Varen foreligger i en papæske pakket til detailsalg.
                     
                     
                        3304 99 00
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3304 og 3304 99 00.
                        Tarifering under pos. 3305 er udelukket, da produktet er et præparat, der anvendes på hår på dele af det menneskelige legeme, bortset fra hovedbunden (se også de forklarende bemærkninger til HS, pos. 3305, udelukkelsesbemærkning).
                        Da produktet bidrager til at øge fleksibiliteten, fugtigheden og udstrålingen, betragtes det som et skønhedspræparat (se også de forklarende bemærkninger til HS, pos. 3304, afsnit A, nr. 3). Derfor er tarifering under pos. 3307 som "andre parfumevarer, kosmetik eller toiletmidler, ikke andetsteds tariferet" udelukket.
                        Produktet skal derfor tariferes under KN-kode 3304 99 00 som et skønhedspræparat.